L-UE żiedet 6 membri tad-Duma tal-Istat tal-Federazzjoni Russa eletti mir-Repubblika Awtonoma tal-Krimea u l-belt ta' Sevastopol annessi illegalment fil-lista ta' persuni soġġetti għal miżuri restrittivi fir-rigward ta' azzjonijiet li jdgħajfu l-integrità territorjali tal-Ukrajna, is-sovranità u l-indipendenza. Il-Federazzjoni Russa organizzat elezzjonijiet għad-Duma tal-Istat fit-18 ta' Settembru 2016, inkluż fil-Krimea u Sevastopol annessi illegalment. L-UE ma rrikonoxxietx l-annessjoni illegali tal-Krimea u ta' Sevastopol mill-Federazzjoni Russa u għalhekk ma tirrikonoxxix iż-żamma ta' elezzjonijiet fil-peniżola tal-Krimea. Skont il-politika tagħha ta' nonrikonoxximent, l-UE tqis li l-persuni li saru membri tad-Duma tal-Istat wara l-elezzjonijiet fil-Krimea għandhom jitqiegħdu taħt sanzjonijiet. Il-Kunsill għalhekk żied is-sitt persuni li ġejjin għal-lista ta' persuni soġġetti għas-sanzjonijiet: Ruslan Ismailovich Balbek, Konstantin Mikhailovich Bakharev, Dmitry Anatolievich Belik, Andrei Dmitrievich Kozenko, Svetlana Borisovna Savchenko and Pavel Valentinovich Shperov. Dawn is-sanzjonijiet jikkonsistu minn iffriżar ta' assi u projbizzjoni fuq l-ivvjaġġar li issa ser japplikaw għal total ta' 152 persuna u 37 entità . Il-miżuri ġew introdotti f'Marzu 2014 u ġew estiżi l-aħħar f'Settembru 2016 sal-15 ta' Marzu 2017. L-atti legali, inkluż l-ismijiet tal-persuni u d-dikjarazzjonijiet tar-raġunijiet għall-elenkar tagħhom, huma disponibbli f' Il-Ġurnal Uffiċjali tal-UE tad-9 ta' Novembru 2016. Hemm fis-seħħ diversi miżuri tal-UE b'reazzjoni għall-kriżi fl-Ukrajna, fosthom: sanzjonijiet ekonomiċi mmirati lejn setturi speċifiċi tal-ekonomija Russa, bħalissa fis-seħħ sal-31 ta' Jannar 2017; miżuri restrittivi b'reazzjoni għall-annessjoni illegali tal-Krimea u Sevastopol, limitati għat-territorju tal-Krimea u Sevastopol, bħalissa fis-seħħ sat-23 ta' Ġunju 2017. Ħarsa Ġenerali lejn il-miżuri restrittivi tal-UE b'rispons għall-kriżi fl-Ukraina Dikjarazzjoni mill-Kelliem dwar l-elezzjonijiet għad-Duma fil-Federazzjoni Russa Ara l-paġna tal-laqgħa